கேள்வி: ராயன் - கதை சுருக்கம் பற்றி தகவல் சொல்.
பதில்: பெற்றோர் இல்லாத “ராயன்” என்கிற காத்தவராயன் தனது மூன்று உடன்பிறந்தவர்களுடன் வாழ்ந்து வருகிறான். அவன் வசிக்கும் இடத்தில் பல வன்முறை கும்பல் செயல்பட்டு வருகிறது. அதிலிருந்து தனது உடன்பிறந்தவர்களை விலகியிருக்க முயற்சி மேற்கொள்கிறான். ஆனாலும் ஒரு கட்டத்தில் தனது சகோதரன் செய்யும் ஒரு தவறால் ராயனும் வன்முறையில் ஈட்டுபட வேண்டியதாகிறது. அதன் பிறகு ராயனின் வாழ்க்கை எவ்வாறு போகிறது? அவனது சகோதரர்கள் என்ன செய்கிறார்கள் என்பதே மீதிக் கதை.
கேள்வி: ராயன் - தயாரிப்பு என்பது என்ன?
பதில்: தனுஷ் (நடிகர்), 2017 திசம்பர் 29 அன்று, ப. பாண்டி (2017) படத்திற்குப் பிறகு தனது இரண்டாவது இயக்கத்தில், தேனாண்டாள் படங்கள் நிறுவனத்தின் நிர்வாகிகள் ஹேமா ருக்மணி மற்றும் முரளி ராமசாமியுடன் இணைந்து பணியாற்றப் போவதாக அறிவித்தார். தமிழ், தெலுங்கு மொழி என இருமொழித் திரைப்படமான இதில் அக்கினேனி நாகார்ஜுனா, அதிதி ராவ் ஹைதாரி, எஸ். ஜே. சூர்யா, சரத்குமார், ஸ்ரீகாந்த் (நடிகர்) ஆகியோர் நடித்துள்ளனர். இசையமைப்பாளர் ஷான் ரோல்டன், ஒளிப்பதிவாளர் ஓம் பிரகாஷ், படத்தொகுப்பாளர் பிரசன்னா ஜி. கே. ஆகியோர் குழுவில் சேர்க்கப்பட்டனர்.
கேள்வி: ராயன் - விமர்சனங்கள் பற்றி நீங்கள் என்ன அறிந்துள்ளீர்கள்?
பதில்: திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது. தனுஷின் நடிப்பு, இயக்கம் மற்றும் திரைக்கதை மற்றும் ஏ. ஆர். ரகுமானின் பின்னணி இசை ஆகியவற்றைப் பாராட்டினர். அதே நேரத்தில் இடைவேளைக்குப் பிந்தைய பகுதிகளில் கதைக்களம் மற்றும் உரையாடல் விமர்சனங்களைப் பெற்றது. ஆனந்த விகடன் வார இதழில் வந்த விமர்சனத்தில் "அதிலும் எதிரும் புதிருமாக இருக்கும் பாத்திரங்கள் அனைத்தும் கடைசிப் பாடலுக்கு ஒன்றாக நடனமாடுவது எல்லாம் ‘கியா லாஜிக்' இயக்குநரே? ராவணன், துர்க்கை உள்ளிட்ட புராண மேற்கோள்கள் எதுவுமே கதைக்கு உதவவில்லை. இந்த ராயனின் ‘பாட்ஷா', இரண்டாம் பாதியில் பலிக்கவில்லை." என்று எழுதி மதிப்பெண்களை வழங்கினர்.